LE MANS 16. júna (WebNoviny.sk) – Tenisová sezóna na tráve je v plnom prúde, svetová jednotka vo dvojhre Rafael Nadal si však dopriala rozptýlenie mimo súťažných dvorcov.
Po náročných antukových turnajoch, ktoré vyvrcholili jeho triumfom na Roland Garros, sa Španiel predstavil na úplne inom podujatí v úplne inej úlohe.
V sobotu presne o 15.00 h odštartoval slávne motoristické vytrvalostné preteky 24 Le Mans. Nadal už skôr avizoval, že uvažuje vynechať časť sezóny na tráve.
Na okruhu La Sarthe sa predstaví až tím Toyota Gazoo Racing v kategórii hybridov LMP 1 dvojnásobný majster sveta vo formuli 1 Fernando Alonso. Jeho tím začal 24-hodinové preteky z prvých dvoch miest.